ai4bharat/Pralekha huggingface dataset:
প্রতিরক্ষামন্ত্রক
সেবকে পশ্চিমবঙ্গের মুখ্যমন্ত্রীর হেলিকপ্টারের জরুরী অবতরণ
কলকাতা, ২৭শে জুন, ২০২৩
খারাপ আবহাওয়ার দরুন পশ্চিমবঙ্গের মুখ্যমন্ত্রী শ্রীমতী মমতা বন্দ্যোপাধ্যায়ের হেলিকপ্টারটি আজ দার্জিলিং জেলার সেবক রোডে সেনাবাহিনীর অ্যাভিয়েশন বেস অর্থাৎ বিমান ওঠানামার কেন্দ্রে দুপুর ১টা ৩৫ মিনিটে জরুরী অবতরণ করে। সেই সময় হেলিকপ্টারে আরো তিন যাত্রী ছিলেন। মুখ্যমন্ত্রী বাগডোগরা বিমানবন্দর থেকে কলকাতার বিমান ধরার জন্য জলপাইগুড়ির ক্রান্তি হেলিপ্যাড থেকে রওনা হন। ভারতীয় বিমানবাহিনীর উইং কম্যান্ডার হিমাংশু তিওয়ারী জানিয়েছেন, মুখ্যমন্ত্রীকে প্রতীক্ষালয়ে নিয়ে যাওয়া হয়। সেখানে তিনি প্রতিরক্ষা বাহিনীর সদস্যদের সঙ্গে কথা বলেন। তাঁকে চা ও সামান্য জলখাবার দেওয়া হয়। অসামরিক প্রশাসন সড়কপথে তাঁকে নিয়ে যাবার ব্যবস্থা করা পর্যন্ত তিনি সেখানেই ছিলেন। এরপর দুপুর ২টো২৩ মিনিটে শ্রীমতী বন্দ্যোপাধ্যায় সড়কপথে বাগডোগরার উদ্দেশ্যে রওনা হন।
পশ্চিমবঙ্গের মুখ্যমন্ত্রী সেবক রোডে সেনাবাহিনীর অ্যাভিয়েশন বেসে
CG/CB/
(Visitor Counter : 21
প্রধানমন্ত্রীরদপ্তর
তেলেগু অভিনেতা শ্রী জয়প্রকাশ রেড্ডির প্রয়াণে প্রধানমন্ত্রীর শোক জ্ঞাপন
নয়াদিল্লী, ৮ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী তেলেগু অভিনেতা শ্রী জয়প্রকাশ রেড্ডির মৃত্যুতে শোক ব্যাক্ত করেছেন। এক ট্যুইট বার্তায় প্রধানমন্ত্রী বলেছেন, ‘জয়প্রকাশ রেড্ডি তাঁর অনবদ্য অভিনয় শৈলির জন্য সকলের মন জয় করেছিলেন। তাঁর দীর্ঘ চলচ্চিত্র জীবনে তিনি অনেক গুরুত্বপূর্ণ ভূমিকায় অভিনয় করেছেন। তাঁর প্রয়াণে চলচ্চিত্র জগতে অপূরণীয় ক্ষতি হল। তাঁর পরিবার এবং গুনমুগ্ধদের প্রতি সমবেদনা জানাই।’
CG/CB/NS
(
আয়ুষ
কলকাতায় ন্যাশনাল ইনস্টিটিউট অফ হোমিওপ্যাথিতে আয়ুষ মন্ত্রী সর্বানন্দ সোনওয়াল গার্লস হোস্টেল এবং খেলার মাঠের উদ্বোধন করেছেন
শ্রী সোনওয়াল ইন্টার্নদের স্টাইপেন্ড বৃদ্ধি ঘোষণা করেছেন এবং একটি বয়েজ হোস্টেল ও অডিটোরিয়াম তৈরি করা হবে
নতুন দিল্লি, ৮ অক্টোবর, ২০২১
কেন্দ্রীয় মন্ত্রী শ্রী সর্বানন্দ সোনওয়াল কলকাতায় ন্যাশনাল ইনস্টিটিউট অফ হোমিওপ্যাথি এর স্নাতক স্তরের ছাত্রীদের জন্য একটি হোস্টেল এবং বাস্কেট বল, ফুটবল ও ভলিবলের মাঠের উদ্বোধন করেছেন । আয়ুষ মন্ত্রকের প্রতিমন্ত্রী ডঃ মুঞ্জপারা মহেন্দ্রভাই কালুভাই অনুষ্ঠানে উপস্থিত ছিলেন ।
শ্রী সোনওয়াল অনুষ্ঠানে ন্যাশনাল ইনস্টিটিউট অফ হোমিওপ্যাথির বিভিন্ন কার্যক্রম সম্পর্কে জানান । ১৯৭৫ সালে কলকাতায় এই সংস্থাটি প্রতিষ্ঠিত হয় । তিনি বলেন, স্বাস্থ্য ক্ষেত্রে ভারতকে তার হৃত গৌরব উদ্ধার করতে হবে । ভারত মাতার মুকুটে আয়ুষ হল একটি রত্ন । সারা বিশ্বকে আয়ুষ সুস্বাস্থ্যের পথ দেখানোর ক্ষমতা রাখে ।
মন্ত্রী আরও জানান, হোমিওপ্যাথি চর্চায় পশ্চিমবঙ্গ একটি পরিচিত নাম । কেন্দ্র এর প্রসারে বিশেষভাবে উদ্যোগী হয়েছে । একইসঙ্গে আমাদের চিরায়ত ওষুধ প্রয়োগের বিষয়ও গুরুত্ব দেওয়া হচ্ছে । এই কারণে ১৯৯৬ সালে আয়ুষ দফতর গঠন করা হয় । সেসময় এই দফতরটি স্বাস্থ্য ও পরিবার কল্যাণ মন্ত্রকের অধীনে ছিল । অনুষ্ঠানে ৫০ কোটি টাকা ব্যয়ে ছাত্রদের জন্য একটি হোস্টেল তৈরির প্রস্তাব মন্ত্রী অনুমোদন করেন । এছাড়াও নতুন অডিটোরিয়াম নির্মাণ ও ইন্টার্নদের আয়ুর্বেদের মতো স্টাইপেন্ড দেওয়ার প্রস্তাবও মঞ্জুর করা হয়েছে ।
শ্রী সোনওয়াল জানান, এনআইএইচ রোগীদের উন্নতমানের চিকিৎসা দিতে বেশ কিছু উল্লেখযোগ্য পদক্ষেপ গ্রহণ করেছে । হোমিওপ্যাথির রোগীদের সুস্থ করার পাশাপাশি রোগ প্রতিরোধ ক্ষমতা বৃদ্ধির বিষয় নিয়েও আগামী দিনে কাজ করা উচিত । এই প্রসঙ্গে তিনি জানান, ড্রাগস অ্যান্ড কসমেটিক অ্যাক্ট অ্যান্ড রুলসের নিয়মের আওতায় হোমিওপ্যাথি ওষুধের উৎপাদন ও বিক্রিকে যুক্ত করা হয়েছে । এই ওষুধের গুণমান নিয়ন্ত্রণ ও যাচাই করার জন্য ফার্মাকোপিয়া ল্যাবরেটরি ফর ইন্ডিয়ান মেডিসিন অ্যান্ড হোমিওপ্যাথি গড়ে তোলা হয়েছে । এছাড়াও কেন্দ্র সেন্ট্রাল কাউন্সিল ফর রিসার্চ ইন হোমিওপ্যাথি স্থাপন করেছে । এই প্রতিষ্ঠানটি দেশজুড়ে গবেষণার কাজ করছে, যেখানে রোগ এবং ওষুধ ভিত্তিক নানা গবেষণা করা হয় ।
মন্ত্রী জানান, ছাত্রছাত্রীদের মধ্যে হাতেকলমে প্রশিক্ষণের সঙ্গে গবেষণামূলক কাজে যুক্ত হওয়ার প্রবণতা গড়ে তুলতে হবে । এনআইএইচ এবং সিসিআরএইচ ওষুধের গবেষণার জন্য একযোগে কাজ করবে বলে তিনি আশা করেন । অনুষ্ঠানে তিনি এইআইএইচ-এর সাফল্য কামনা করেন ।
ডঃ মুঞ্জপারা মহেন্দ্রভাই কালুভাই হোমিওপ্যাথি চিকিৎসা কম খরচে করা যায় বলে উল্লেখ করেছেন । জাতি, ধর্ম, বর্ণ ও ধনি-দরিদ্র নির্বিশেষে সকলের কাছেই হোমিওপ্যাথি অত্যন্ত গ্রহণযোগ্য । চিকিৎসার এই ধারাটির বিষয়ে আরও তথ্য সংগ্রহ করা উচিত বলে ডঃ মহেন্দ্রভাই মন্তব্য করেন । তিনি এনআইএইচ-এর ছাত্রছাত্রীদের উদ্দেশে জানান, ভারতের সবথেকে ভালো হোমিওপ্যাথ প্রতিষ্ঠান থেকে তারা পড়াশুনা করছেন । তাই নতুন ভারতের তারা অত্যন্ত মূল্যবান সম্পদ । আগামী দিনে সারা বিশ্বকে হোমিওপ্যাথ বিজ্ঞানের মাধ্যমে ভারত পথ দেখাবে বলে তিনি আশা করেন ।
CG/CB/RAB
(Visitor Counter : 162
রেলমন্ত্রক
ভারতীয় রেলে ইসরো-র জিপিএস ব্যবস্থা
নয়াদিল্লি, ২৭ নভেম্বর, ২০১৯
রেলওয়ে ইনফরমেশন সিস্টেম সেন্টার  রিয়েল টাইম ট্রেন ইনফরমেশন সিস্টেম  প্রকল্প রূপায়ণ করছে। এটি রেল মন্ত্রকের তথ্যপ্রযুক্তি শাখা। সহযোগিতা করছে ইন্ডিয়ান স্পেস রিসার্চ অর্গানাইজেশন বা ইসরো। প্রাথমিকভাবে এটি ব্যবহার হয় ট্রেন চলাচলের তথ্য জানতে যেমন, পৌঁছনো, ছাড়া এবং যাত্রাপথে কোন স্টেশনে কখন পৌঁছলো, কখন ছাড়লো ইত্যাদি।
প্রতিটি ট্রেনে আরটিআইএস যন্ত্র বসানো হয়েছে যার ফলে এই ব্যবস্থার মাধ্যমে ট্রেন চলাচলের গতিবিধি জানা যায়। ২০১৯-এর ২০ নভেম্বর পর্যন্ত রেলের ১২টি জোনের ১,৫৯৪টি যাত্রীবাহী ট্রেন এবং ১,০৫৫টি পণ্যবাহী ট্রেনে আরটিআইএস যন্ত্র বসানো হয়েছে।
২০১৯-এর মধ্যে আরও ৬ হাজার যাত্রীবাহী ও পণ্যবাহী ট্রেনে আরটিআইএস ব্যবস্থা বসানোর জন্য অতিরিক্ত তহবিল মঞ্জুর করা হয়েছে। স্বয়ংক্রিয়ভাবে এই ট্রেন চলাচলের তথ্য পাওয়ার ফলে সঠিক সময় নির্ধারণ করা সম্ভব হচ্ছে এবং সেই সূত্রে যাত্রীদের বা পণ্য বুকিংকারীদের তা জানানো যাচ্ছে। ট্রেনের সঙ্গে নিয়ন্ত্রণ কেন্দ্রের যোগাযোগ রাখা যাচ্ছে।
লোকসভায় আজ এক প্রশ্নের লিখিত জবাবে একথা জানান রেল মন্ত্রী শ্রী পীযূষ গোয়েল।
CG/AP/DM
(Visitor Counter : 57
প্রধানমন্ত্রীরদপ্তর
মার্কিন উপ-রাষ্ট্রপতি কমলা হ্যারিসের সঙ্গে বৈঠকে প্রধানমন্ত্রীর প্রারম্ভিক বক্তব্য
নয়াদিল্লি, ২৪ সেপ্টেম্বর, ২০২১
ভদ্রমহোদয়/ভদ্রমহোদয়াগণ,
প্রথমেই, আমাকে ও আমার প্রতিনিধি দলকে উষ্ণ অভ্যর্থনা দেওয়ার জন্য আমি আপনার প্রতি কৃতজ্ঞতা প্রকাশ করি। কয়েক মাস আগে ফোনে আমাদের কথা বলার সুযোগ হয়েছিল। আমরা সেই সময় বিভিন্ন বিষয়ে বিস্তারিত আলোচনা করেছিলাম। আপনি যেভাবে আমার সঙ্গে কথা বলেছিলেন, তা ছিল অত্যন্ত আন্তরিক ও অকৃত্রিম। আমি সর্বদাই ফোনে আমাদের দু’জনের বাক্যালাপ স্মরণ করবো। এজন্য আপনাকে ধন্যবাদ। আপনি মনে করতে পারছেন, সেই সময় পরিস্থিতি ছিল অত্যন্ত জটিল। ভারত তখন কোভিড-১৯ মহামারীর দ্বিতীয় ঢেউ-এর মুখোমুখী। এটা আমাদের কাছে অত্যন্ত জটিল পরিস্থিতি ছিল। সেই সময় আপনি পরিবারের একজন হিসাবে সংবেদনশীলতার সঙ্গে সাহায্যের হাত বাড়িয়ে দিয়েছিলেন। আমার সঙ্গে কথা বলার সময় আপনি যে সমস্ত শব্দগুচ্ছ ব্যবহার করেছিলেন, আমি তা সর্বদাই স্মরণে রাখবো। এজন্য আমি আপনাকে আন্তরিকতার সঙ্গে ধন্যবাদ জানাই। আপনি সেই সময় সংবেদনশীলতা নিয়ে সহযোগিতার বার্তা দিয়েছিলেন এবং তারপরই আমরা দেখেছি, মার্কিন যুক্তরাষ্ট্র সরকার, মার্কিন কর্পোরেট সংস্থা এবং ভারতীয় সম্প্রদায়ের মানুষ একযোগে ভারতের জন্য সাহায্যের হাত বাড়িয়ে দিয়েছিলেন।
ভদ্রমহোদয়/ভদ্রমহোদয়াগণ,
রাষ্ট্রপতি বাইডেন এবং আপনি অত্যন্ত চ্যালেঞ্জপূর্ণ সময়ে মার্কিন যুক্তরাষ্ট্রের দায়িত্ব গ্রহণ করেছেন এবং চ্যালেঞ্জ সত্ত্বেও আপনারা অল্প সময়ে অনেক সাফল্য অর্জন করেছেন। কোভিড মহামারী হোক বা জলবায়ু পরিবর্তন অথবা কোয়াড গোষ্ঠী সম্পর্কিত – এই সমস্ত ক্ষেত্রে মার্কিন যুক্তরাষ্ট্র অত্যন্ত গুরুত্বপূর্ণ উদ্যোগ নিয়েছে।
ভদ্রমহোদয়/ভদ্রমহোদয়াগণ,
বিশ্বের বৃহত্তম এবং সুপ্রাচীন গণতন্ত্র ভারত ও মার্কিন যুক্তরাষ্ট্রের মধ্যে স্বাভাবিক অংশীদারিত্ব রয়েছে। আমাদের দু’দেশের মূল্যবোধ, ভৌগোলিক দৃষ্টিভঙ্গী এবং সহযোগিতা ও সমন্বয় অভিন্ন। এই মূল্যবোধ ক্রমশ বাড়ছে। নতুন ও উদীয়মান প্রযুক্তি এবং মহাকাশ ক্ষেত্রে আপনার বিশেষ আগ্রহ রয়েছে। এ ব্যাপারে আমারও সমান আগ্রহ রয়েছে। তাই, এই সমস্ত ক্ষেত্রে সরবরাহ-শৃঙ্খলকে আরও মজবুত করতে পারস্পরিক সহযোগিতা অত্যন্ত গুরুত্বপূর্ণ।
ভদ্রমহোদয়/ভদ্রমহোদয়াগণ,
ভারত ও মার্কিন যুক্তরাষ্ট্রের মধ্যে অত্যন্ত প্রাণবন্ত ও মানুষের সঙ্গে মানুষের নিবিড় যোগাযোগের যে সম্পর্ক রয়েছে, সে ব্যাপারে আপনি অত্যন্ত ওয়াকিবহাল। ৪০ লক্ষেরও বেশি ভারতীয় বংশোদ্ভূত দুই দেশের মধ্যে সেতু-বন্ধনের মতো কাজ করেন। বন্ধুত্বের সেতু-বন্ধনের ক্ষেত্রেও এদের বড় ভূমিকা রয়েছে। দুই দেশের আর্থিক ও সামাজিক ক্ষেত্রে এদের অবদান নিঃসন্দেহে প্রশংনীয়।
ভদ্রমহোদয়/ভদ্রমহোদয়াগণ,
মার্কিন যুক্তরাষ্ট্রের উপ-রাষ্ট্রপতি হিসাবে আপনার নির্বাচন প্রকৃত পক্ষেই এক গুরুত্বপূর্ণ ও ঐতিহাসিক ঘটনা। সারা বিশ্ব জুড়ে অগণিত মানুষের কাছে আপনি প্রেরণার উৎস। আমি অত্যন্ত আশাবাদী যে, রাষ্ট্রপতি বাইডেন ও আপনার সুদক্ষ নেতৃত্বে আমাদের দ্বিপাক্ষিক সম্পর্ক আরও অনেক নতুন শিখর স্পর্শ করবে।
ভদ্রমহোদয়/ভদ্রমহোদয়াগণ,
আপনার সাফল্যের এই যাত্রাপথ অব্যাহত থাকুক, ভারতীয়রাও ঠিক এটাই চান। তাই, আপনাকে স্বাগত জানানোর জন্য তাঁরা অধীর অপেক্ষায় রয়েছেন। আমি আপনাকে ভারত সফরের আমন্ত্রণ জানাই। ঊষ্ণ অভ্যর্থনা দেওয়ার জন্য আপনাকে আরও একবার ধন্যবাদ জানাই ও কৃতজ্ঞতা প্রকাশ করি।
বিশেষ দ্রষ্টব্য : এটি প্রধানমন্ত্রীর বক্তব্যের আক্ষরিক অনুবাদ নয়। মূল বক্তব্য ছিল হিন্দিতে।
CG/BD/SB
(
প্রতিরক্ষামন্ত্রক
প্রত্যক্ষ বিদেশী লগ্নীর মাধ্যমে প্রতিরক্ষা ক্ষেত্রে বিনিয়োগ
নয়াদিল্লী, ১৯ সেপ্টেম্বর, ২০২০
২০০১এর মে মাসে এযাবৎ সরকারি ক্ষেত্র হিসেবে সংরক্ষিত থাকা প্রতিরক্ষা শিল্পক্ষেত্রকে ১০০ শতাংশ খুলে দেওয়া হয় ভারতীয় বেসরকারি ক্ষেত্রের অংশগ্রহণের জন্য যেখানে প্রত্যক্ষ বিদেশী লগ্নী ২৬ শতাংশ পর্যন্ত থাকতে পারে তবে দুটিই লাইসেন্স সাপেক্ষ। এছাড়া বাণিজ্য এবং শিল্প মন্ত্রকের অধীন শিল্প প্রসার ও অন্তর্দেশীয় বাণিজ্য দপ্তর একটি প্রেস নোটের মাধ্যমে ৪৯ শতাংশ পর্যন্ত স্বাভাবিক পথে প্রত্যক্ষ বিদেশী বিনিয়োগে অনুমতি দেয় এবং ৪৯ শতাংশের ওপরে সরকারি পথে এই বিনিয়োগে অনুমতি দেওয়া হয়, যদি আধুনিক প্রযুক্তি বা অন্য কোন কারণ দর্শানো হয়। এছাড়া প্রতিরক্ষা শিল্পক্ষেত্রে প্রত্যক্ষ বিদেশী বিনিয়োগে ইন্ডাসট্রিজ আইন ১৯৫১র অধীনে শিল্প লাইসেন্স এবং ছোট অস্ত্রশস্ত্র নির্মাণে ১৯৫৯এর অস্ত্র আইনে। এ পর্যন্ত অর্থাৎ ২০২০র জুন পর্যন্ত প্রতিরক্ষা এবং নভোবিজ্ঞান ক্ষেত্রের ৩৭টি সংস্থার দেওয়া তথ্য অনুযায়ী স্বাভাবিক পথে প্রতিরক্ষা ও নভোবিজ্ঞান ক্ষেত্রে ২ হাজার ৮৩৮ কোটি টাকার বেশি প্রত্যক্ষ বিদেশী বিনিয়োগ হয়েছে। আরও বলতে গেলে ২০১৪র পর সাধারণ পথে প্রতিরক্ষা ও নভোবিজ্ঞান ক্ষেত্রে ১ হাজার ৮৪৯ কোটি বেশি টাকার বেশি প্রত্যক্ষ বিদেশী বিনিয়োগ হয়েছে।
রাজ্যসভায় আজ ডঃ সস্মিত পাত্রকে দেওয়া লিখিত জবাবে একথা জানান প্রতিরক্ষা প্রতিমন্ত্রী শ্রী শ্রীপাদ নায়েক।
(CG/AP/NS
প্রধানমন্ত্রীরদপ্তর
উত্তর পূর্বাঞ্চলে উন্নয়নের চাহিদা পূরণ করতে আমরা পূর্ণ উদ্যমে কাজ করে যাব : প্রধানমন্ত্রী
নয়াদিল্লি, ৬ মার্চ, ২০২৩
উত্তর পূর্বাঞ্চলে উন্নয়নের চাহিদা পূরণ করতে পূর্ণ উদ্যমে কাজ করে যাওয়ার সংকল্পের কথা পুনরায় ব্যক্ত করেছেন প্রধানমন্ত্রী শ্রী নরেন্দ্র মোদী। উত্তর পূর্বাঞ্চলের সঙ্গে সংযোগ গড়ে তোলা এবং প্রধানমন্ত্রী অবদানের বিস্তারিত ব্যাখ্যা করে আসামের মুখ্যমন্ত্রী হিমন্ত বিশ্বশর্মার এক ট্যুইটের প্রত্যুত্তরে প্রধানমন্ত্রী ট্যুইট করে বলেন;
“উত্তর পূর্বাঞ্চলের উন্নয়নের চাহিদা পূরণ করতে আমরা পূর্ণ উদ্যমে কাজ চালিয়ে যাব।”
PG/AB/ NS
(
ভারত সরকারের প্রধান বৈজ্ঞানিক উপদেষ্টার কার্যালয়
‘শি ইজ – উইমেন ইন স্টিম’ বইটির আবরণ উন্মোচন করেছেন ভারত সরকারের মুখ্য বৈজ্ঞানিক উপদেষ্টা ও বৃটিশ হাইকমিশনার
নয়াদিল্লি, ২২ সেপ্টেম্বর, ২০২২
ভারত সরকারের মুখ্য বৈজ্ঞানিক উপদেষ্টা অধ্যাপক অজয় সুদ এবং বৃটিশ হাইকমিশনার শ্রী অ্যালেক্স এলিস ২১ সেপ্টেম্বর এলসা মারী ডিসিলভা ও সুপ্রীত কে সিং-এর লেখা ‘শি ইজ – উইমেন ইন স্টিম’ বইটির আনুষ্ঠানিক আবরণ উন্মোচন করেছেন।
এই বইটিতে স্বাধীনতার ৭৫ বছর উপলক্ষে বিজ্ঞান, প্রযুক্তি, ইঞ্জিনিয়ারিং, কলা ও গণিত শাস্ত্র - স্টিম-এর ক্ষেত্রে ভারতের ৭৫ জন মহিলার উল্লেখযোগ্য অবদানকে সম্মান জানানো হয়েছে। যে সব মহিলাদের জীবনযুদ্ধ ও কর্মজীবনের পথ ছিলো সমস্যাসঙ্কুল কিন্তু তারা তাদের অদম্য প্রচেষ্টার মাধ্যমে এগিয়ে গেছেন এবং এই সব ক্ষেত্রে কাজ করতে আগ্রহী মহিলাদের কাছে বর্তমানে অনুপ্রেরণা হয়ে উঠেছেন সেইসব নারীদের জীবনকাহিনী রয়েছে এই বইটিতে। তাঁদের সাহস, আশা-আকাঙ্ক্ষা এবং দৃঢ় সঙ্কল্পের কাহিনী তুলে ধরা হয়েছে।
ভারত সরকারের মুখ্য বৈজ্ঞানিক উপদেষ্টার দপ্তর, ভারতে নিযুক্ত বৃটিশ হাইকমিশন এবং ফিকি, এফএলও-র সহায়তায় এই বইটি প্রকাশিত হয়েছে। এই বইটির লিখিত সংস্করণ ছাড়াও যে ৭৫ জন মহিলার কাহিনী এতে রয়েছে তাঁদের বিষয়ে ভিডিও তৈরি করা হয়েছে। কিউআর কোড ব্যবহার করে সেই ভিডিও দেখা যাবে।
ভারতের স্বাধীনতার লড়াইয়ে মহিলাদের বিশেষ ভূমিকা এবং পরবর্তীতে বিভিন্ন ক্ষেত্রে তাঁদের উল্লেখযোগ্য অবদানের বিষয়ে লেখার চেষ্টা করা হয়েছে বলে মন্তব্য করেন লেখিকা এলসা মারী ডিসিলভা ও সুপ্রীত কে সিং।
উল্লেখ্য, এ বছর আইআইটি, দিল্লির হীরক জয়ন্তী উদযাপন অনুষ্ঠানে দেশের সম্মানীয় রাষ্ট্রপতি বলেন, ভারতকে আত্মনির্ভর করে তোলার ক্ষেত্রে দেশের তরুণ প্রজন্মের মহিলাদের ভূমিকা বিশেষ গুরুত্বপূর্ণ হয়ে উঠতে চলেছে। একই চিন্তাভাবনায় সরকার লিঙ্গ বৈষম্য দূর করে সকলকে কাজের সমান সুযোগ দেওয়ার জন্য বিভিন্ন নীতি প্রণয়ন করছে।
ভারত সরকারের মুখ্য বৈজ্ঞানিক উপদেষ্টা অধ্যাপক অজয় সুদ বইটির আবরণ উন্মোচন করে বলেন, বিজ্ঞানের ক্ষেত্রে দেশের মহিলারা যাতে কাজ করার আরও সুযোগ পান সেজন্য সরকারি নীতি যথাযথভাবে রূপায়ণের বিষয়টিকে নজর দিতে হবে। তিনি এই বইটির জন্য বৃটিশ হাইকমিশন ও রেড ডট ফাউন্ডেশনকে ধন্যবাদ জানান।
ভারতে নিযুক্ত বৃটিশ হাইকমিশনার অ্যালেক্স এলিস বলেন, এই বইটি থেকে দেশের পরবর্তী প্রজন্মের মহিলারা অনুপ্রাণিত হবেন বলেই আশা।
এফএলও-র সভাপতি শ্রীমতী জয়ন্তী ডালমিয়া বলেন, সবক্ষেত্রেই মহিলাদের সমান অধিকার দেওয়া হচ্ছে। আমাদের যৌথ প্রয়াসের দুটি মূল লক্ষ্য রয়েছে। তার মধ্যে একটি হল দেশের জন্য অনুপ্রেরণা সৃষ্টিকারী ব্যক্তিত্ব তুলে ধরা এবং দেশের সুস্থিত উন্নয়নের জন্য প্রয়াস চালানো।
এই বইটির প্রকাশক ‘বিয়ন্ড ব্ল্যাক’। কলা, সিনেমা, কবিতা সহ বিভিন্ন ক্ষেত্রে তারা কাজ করে।
(PG/PM/DM
প্রধানমন্ত্রীরদপ্তর
নাগাল্যান্ডের ওয়ানসই গ্রামের বাসিন্দাদের প্রশংসা প্রধানমন্ত্রীর
নয়াদিল্লি, ১৫ এপ্রিল, ২০২৩
প্রধানমন্ত্রী শ্রী নরেন্দ্র মোদী প্রগতিশীল লিঙ্গ নীতি গ্রহণ করায় নাগাল্যান্ডের ওয়ানসই গ্রামের বাসিন্দাদের প্রশংসা করেছেন।
রাজ্যসভার সাংসদ শ্রীমতী এস ফনগন কনইয়াক এক ট্যুইটে জানান এই প্রথম ওয়ানসই গ্রামের মহিলাদের মোরাং-এ প্রবেশ করার অনুমতি দেওয়া হয়েছে এবং তাঁদের লকড্রাম বাজাতে দেওয়া হয়েছে। হিথেরট্রো ঐতিহ্য অনুযায়ী এর আগে মহিলাদের কখনই মোরাং-এ প্রবেশ করতে দেওয়া হতো না।
সাংসদের ট্যুইটের জবাবে প্রধানমন্ত্রী তাঁর ট্যুইটে বলেন;
“একটি অত্যন্ত গুরুত্বপূর্ণ পদক্ষেপ, মহিলাদের মর্যাদা বাড়াতে যা বিশেষভাবে সহায়ক হবে। ওয়ানসই গ্রামের বাসিন্দাদের অভিনন্দন।”
PG/PM/NS
(
ভূ-বিজ্ঞানমন্ত্রক
উত্তর অন্ধ্রপ্রদেশ উপকূল অঞ্চল অতিক্রম করে গভীর নিম্নচাপটি কাকিনাড়ার কাছে অবস্থান করছে
নয়াদিল্লী, ১৩ অক্টোবর, ২০২০
ভারতীয় আবহাওয়া দপ্তরের অন্তর্গত ঘূর্ণিঝড় পূর্বাভাস কেন্দ্র থেকে আজ সকাল ৫.৩০টার সময় পাওয়া তথ্য অনুযায়ী পশ্চিম-মধ্য বঙ্গোপসাগরের ওপর অবস্থিত গভীর নিম্নচাপটি প্রতি ঘন্টায় ১৭ কিলোমিটার গতিবেগে ক্রমশই পশ্চিম-উত্তর পশ্চিম দিকে সরে যাচ্ছে।
এই নিম্নচাপটি বিশাখাপত্তনম থেকে ১২০ কিলোমিটার দক্ষিণ-দক্ষিণ পশ্চিমে অবস্থান করছে এবং অন্ধ্রপ্রদেশের কাকিনাড়া থেকে মাত্র ২৫ কিলোমিটার দূরে রয়েছে। সর্বশেষ পর্যবেক্ষণ অনুযায়ী উত্তর অন্ধ্রপ্রদেশ উপকূল সংলগ্ন অঞ্চল অতিক্রম করে এই গভীর নিম্নচাপটি কাকিনাড়ার কাছাকাছি রয়েছে। এর জেরে আজ এবং আগামীকাল কর্ণাটকের উপকূল এবং সমগ্র উত্তরাংশ, মধ্যপ্রদেশ, দক্ষিণ কঙ্কণ ও গোয়ায় ভারি থেকে অতিভারি বৃষ্টির সম্ভাবনা রয়েছে। এইসময় বাতাসের গতিবেগ থাকবে ঘন্টায় ৫৫-৭৫ কিলোমিটার। উত্তর-পশ্চিম বঙ্গোপসাগর সংলগ্ন অঞ্চল এবং পশ্চিম-মধ্য অংশ, ওড়িশা, অন্ধ্রপ্রদেশ, তামিলনাডু় ও পুদুচেরীর উপকূল অঞ্চল এবং দক্ষিণ পশ্চিম বঙ্গোপসাগরে বড় ঢেউ উঠতে পারে। একইসঙ্গে উত্তাল থাকবে সমুদ্র। এ কারণে পশ্চিম-মধ্য, উত্তর পশ্চিম, দক্ষিণ পশ্চম বঙ্গোপসাগর এবং অন্ধ্রপ্রদেশ, ওড়িশা, তামিলনাড়ু, পুদুচেরীতে মৎস্যজীবীদের গভীর সমুদ্র মাছ ধরতে যেতে নিষেধ করা হয়েছে। গভীর নিম্নচাপের জেরে ভারী বৃষ্টির কারণে কোনও কোনও জায়গায় বিদ্যুৎ সংযোগ ও যোগাযোগ বিচ্ছিন্ন হতে পারে। এমনকি কাঁচা বাড়িও ভেঙে যেতে পারে। এছাড়াও ধান, কলা, পেপে ও অন্যান্য উদ্যানজাত শস্যের ক্ষয়ক্ষতির সম্ভাবনা রয়েছে। পূর্ব ও পশ্চিম গোদাবরী, বিশাখাপত্তনম, বিজয়ওয়াড়া, শ্রীকাকুলাম, অন্ধ্রপ্রদেশের উত্তর উপকূলে কৃষ্ণ জেলায় ক্ষয়ক্ষতির আশঙ্কা করা হচ্ছে।
CG/ SS/NS
(Visitor Counter : 79
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা লাগাতার নিম্নমুখী; এই সংখ্যা ২.৫ লক্ষের নীচে
দৈনিক ভিত্তিতে সুস্থতার সংখ্যা গত ২৭ দিন আক্রান্তের সংখ্যার তুলনায় ধারাবাহিকভাবে বেশি
নতুন দিল্লি, ০৩ জানুয়ারি, ২০২১
ভারতে সুস্পষ্টভাবে করোনায় আক্রান্তের হারে নিম্নমুখী প্রবণতা অব্যাহত রয়েছে। দেশে আজ সুস্পষ্টভাবে করোনায় আক্রান্তের সংখ্যা আরও কমে হয়েছে ২ লক্ষ ৪৭ হাজার ২২০।
দৈনিক ভিত্তিতে সুস্থতার সংখ্যা লাগাতার আক্রান্তের সংখ্যার তুলনায় বেশি হওয়ার কারণেই এটা সম্ভব হয়েছে। ভারতে বর্তমানে মোট আক্রান্তের কেবল ২.৩৯ শতাংশই সুস্পষ্টভাবে করোনায় আক্রান্ত। দেশে গত ২৪ ঘন্টায় সুস্থ হয়েছেন ২০ হাজার ৯২৩ জন, যার ফলে সুস্পষ্টভাবে করোনায় আক্রান্তের সংখ্যা ২ হাজার ৯৬৩ করেছে।
২৯টি ও কেন্দ্রশাসিত ও শাসিত অঞ্চলে সুস্পষ্টভাবে করোনায় আক্রান্তের সংখ্যা ১০ হাজারের নীচে।
দেশে সৈনিক সুস্থতার সংখ্যা গত ৩৭ দিন ধরে আক্রান্তের সংখ্যার তুলনায় লাগাতার বেশি হয়েছে। গত ২৪ ঘন্টায় নতুন করে আক্রান্ত হয়েছেন ১৮ হাজার ১৭৭ জন। অন্যদিকে, একই সময়ে সুস্থ হয়েছেন ২০ হাার ৯২৩ জন।
দেশে আজ জাতীয় স্তরে সুস্থতার হার আরও বেড়ে হয়েছে ৯৬.১৬ শতাংশ। মোট সুস্থতার সংখ্যা বেড়ে হয়েছে ৯৯ লক্ষ ২৭ হাজার ৩১০। সুস্থতার সংখ্যা এবং সুস্পষ্টভাবে আক্রান্তের সংখ্যার মধ্যে ফারাক ক্রমশ বাড়ছে এবং বর্তমানে এই সংখ্যা বেড়ে হয়েছে ৯৬ লক্ষ ৮০ হাজার ৯০।
দেশে গত ২৪ ঘন্টায় আরোগ্যলাভকারীদের মধ্যেই ৭৮.১০ শতাংশই ১০টি রাজ্য ও কেন্দ্রশাসিত অঞ্চল থেকে। কেরালা থেকেই একদিনে সর্বাধিক ৪ হাজার ৯৮৫ জন আরোগ্য লাভ করেছেন। মহারাষ্ট্রে সুস্থ হয়েছেন ২ হাজার ১১০ এবং ছত্তিশগড়ে সুস্থতার সংখ্যা ১ হাজার ৯৬৩।
দেশে গত ২৪ ঘন্টায় নতুন করে আক্রান্তদের ৮১.৮১ শতাংশই ১০টি রাজ্য ও কেন্দ্রশাসিত অঞ্চল থেকে। কেরালা থেকে একদিনেই সর্বাধিক ৫ হাজার ৩২৮ জন নতুন করে আক্রান্ত হয়েছেন। মহারাষ্ট্রে আক্রান্তের সংখ্যা ৩ হাজার ২১৮। ছত্তিশগড়ে আক্রান্ত হয়েছেন ১ হাজার ১৪৭ জন।
করোনা জনিত কারণে দেশে গত ২৪ ঘন্টায় ২১৭ জনের মৃত্যু হয়েছে। এর মধ্যে ৬৯.৫৯ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্রে সর্বাধিক ৫১ জনের মৃত্যু হয়েছে। পশ্চিমবঙ্গে মারা গেছেন ২৮ জন এবং কেরালাতে মৃত্যু হয়েছে ২১ জনের।
কেন্দ্রীয়মন্ত্রিসভা
মহার্ঘ ভাতা ও ডিয়ারনেস রিলিফ বৃদ্ধিতে অনুমোদন কেন্দ্রীয় মন্ত্রিসভায়
নতুন দিল্লি, ১৪জুলাই, ২০২১
প্রধানমন্ত্রী শ্রী নরেন্দ্র মোদী'র পৌরোহিত্যে কেন্দ্রীয় মন্ত্রিসভা আজ কেন্দ্রীয় সরকারি কর্মচারীদের জন্য মহার্ঘ ভাতা এবং পেনশনভোগীদের জন্য ডিয়ারনেস রিলিফ ১৭ শতাংশ থেকে বাড়িয়ে ২৮ শতাংশ করার ক্ষেত্রে অনুমোদন দিয়েছে। এর ফলে মহার্ঘ ভাতা ও ডিয়ারনেস রিলিফ ১১ শতাংশ বৃদ্ধি পেল। চলতি বছরের পয়লা জুলাই থেকে মূল মাইনে/পেনশনের ওপর এটি কার্যকর হবে।
করোনা অতিমারী আবহে গত বছরের পয়লা জানুয়ারি, পয়লা জুলাই এবং এ বছরের পয়লা জানুয়ারি- প্রায় এক বছরেরও বেশি সময় ধরে কেন্দ্রীয় সরকারি কর্মচারীদের জন্য মহার্ঘ ভাতা এবং পেনশনভোগীদের জন্য ডিয়ারনেস রিলিফ বৃদ্ধি করা হয় নি।
তাই এখন সরকার ,কেন্দ্রীয় সরকারি কর্মচারীদের জন্য মহার্ঘ ভাতা এবং পেনশনভোগীদের জন্য ডিয়ারনেস রিলিফ ১৭ শতাংশ থেকে বাড়িয়ে ২৮ শতাংশ করার সিদ্ধান্ত নিয়েছে।তবে গত বছরের পয়লা জানুয়ারি থেকে চলতি বছরের ৩০ জুন পর্যন্ত যে মহার্ঘ ভাতা ও ডিয়ারনেস রিলিফ বকেয়া ছিল, তা এই বদ্ধৃত ১১ শতাংশের মধ্যে আনুপাতিক হারে বাড়ানো হয়েছে।
CG/SS
(Visitor Counter : 906
প্রধানমন্ত্রীরদপ্তর
দরিদ্র মানুষদের রক্ষাকবচ আয়ুষ্মান ভারত যোজনা: প্রধানমন্ত্রী
নয়াদিল্লি, ০৭ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন, আয়ুষ্মান ভারত যোজনা দরিদ্র ভাই ও বোনেদের পক্ষে আশীর্বাদ-স্বরূপ।
আয়ুষ্মান ভারত সংক্রান্ত একটি ভিডিও সকলের সঙ্গে ভাগ করে নিয়ে এক ট্যুইট বার্তায় প্রধানমন্ত্রী বলেছেন, “আয়ুষ্মান ভারত আমাদের গরীব ভাই ও বোনেদের চিকিৎসা সংক্রান্ত ব্যয় নিয়ে ভাবনা দূর করেছে। এই প্রকল্প তাঁদের জন্য রক্ষাকবচের মতো, যা আসলে তাঁদের পক্ষে আশীর্বাদ-স্বরূপ”।
PG/CB/SB
(
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণের ৩৭ কোটি ৬০ লক্ষেরও বেশি ডোজ দেওয়া হয়েছে
গত ২৪ ঘণ্টায় নতুন করে সংক্রমিত হয়েছেন ৪১ হাজার ৫০৬ জন
ভারতে সক্রিয় সংক্রমিতের সংখ্যা ৪ লক্ষ ৫৪ হাজার ১১৮; মোট সংক্রমিতের ১.৪৭ শতাংশ চিকিৎসাধীন
২০ দিন ধরে দৈনিক সংক্রমিতের হার ৩ শতাংশের কম – ২.২৫ শতাংশ
এ পর্যন্ত ৪৩ কোটির বেশি নমুনা পরীক্ষা করা হয়েছে
নতুনদিল্লি, ১১ জুলাই, ২০২১
দেশে এ পর্যন্ত ৩৭,৬০,৩২,৫৮৬টি টিকার ডোজ দেওয়া হয়েছে। গতকাল টিকা দেওয়া হয়েছে ৩৭,২৩,৩৬৭ জনকে। স্বাস্থ্যকর্মীদের মধ্যে ১,০২,৪৭,৮৬২ জন টিকার প্রথম ডোজ এবং ৭৪,০২,০৯৮জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৭৬,৬৪,০৭৫ জন প্রথম ডোজ এবং ৯৮,৯১,০৫০ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ১১,১৮,১৯,৫৭০ জন এবং দ্বিতীয় ডোজ পেয়েছেন ৩৭,০১,৬৯২ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ৯,৩৩,৬৬,২৩০ জন। আর দ্বিতীয় ডোজ পেয়েছেন ২,৩৫,৯৩,৯৮৮ জন। যাঁদের বয়স ৬০-এর ওপরে তাঁদের মধ্যে ৭,০০,৭৩,৭৬১ জন প্রথম ডোজ এবং ২,৮৩,১২,২৬০ জন দ্বিতীয় ডোজ পেয়েছেন।
২১ জুন থেকে সর্বজনীন টিকাকরণের নতুন পর্যায় শুরু হয়েছে। দেশ জুড়ে টিকাকরণ অভিযানকে আরও দ্রুত করার জন্য কেন্দ্র অঙ্গীকারবদ্ধ।
ভারতে গত ২৪ ঘণ্টায় নতুন করে সংক্রমিত হয়েছেন ৪১ হাজার ৫০৬ জন। গত ১৪ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৪ লক্ষ ৫৪ হাজার ১১৮ জন চিকিৎসাধীন। দেশে মোট সংক্রমিতের মাত্র ১.৪৭ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৪১ হাজার ৫২৬ জন কোভিড মুক্ত হয়েছেন। সর্বশেষ তথ্য অনুযায়ী, দেশে ২ কোটি ৯৯ লক্ষ ৭৫ হাজার ০৬৪ জন সুস্থ হয়ে উঠেছেন। জাতীয় আরোগ্য লাভের হার ৯৭.২ শতাংশ।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১৮ লক্ষ ৪৩ হাজার ৫০০টি নমুনা পরীক্ষা করা হয়েছে। এ পর্যন্ত দেশে ৪৩ কোটি ০৮ লক্ষ ৮৫ হাজার ৪৭০টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ২.৩২ শতাংশ এবং দৈনিক সংক্রমণের হার ২.২৫ শতাংশ। গত ২০ দিন ধরে দৈনিক সংক্রমণের হার ৩ শতাংশের কম আর ৩৪ দিন ধরে ৫ শতাংশের কম।
CG/CB
(Visitor Counter : 146
প্রতিরক্ষামন্ত্রক
প্রতিরক্ষা মন্ত্রী উত্তর ও পূর্বাঞ্চলীয় সীমান্ত এলাকায় বিআরও-এর তৈরি ১২টি সড়ক জাতির উদ্দেশে উৎসর্গ করেছেন
নয়াদিল্লী, ১৭ জুন, ২০২১
প্রতিরক্ষা মন্ত্রী শ্রী রাজনাথ সিং আজ উত্তর ও পূর্বাঞ্চলীয় সীমান্ত এলাকায় সীমান্ত সড়ক সংস্থা -এর তৈরি ১২টি সড়ক জাতির উদ্দেশে উৎসর্গ করেছেন। অনুষ্ঠানে আসামের মুখ্যমন্ত্রী ডঃ হিমন্ত বিশ্ব শর্মা, অরুণাচলপ্রদেশের মুখ্যমন্ত্রী শ্রী প্রেমা খান্ডু, যুব বিষয়ক, ক্রীড়া মন্ত্রকের স্বাধীন দায়িত্বপ্রাপ্ত, সংখ্যালঘু বিষয়ক এবং আয়ুষ দপ্তরের স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু এবং চিফ অফ ডিফেন্স স্টাফ জেনারেল বিপিন রাওয়াত উপস্থিত ছিলেন। আসামের লক্ষিমপুর জেলায় আয়োজিত এই অনুষ্ঠানে প্রতিরক্ষা মন্ত্রী ২০ কিলোমিটার দীর্ঘ কিমিন-পোটিন ডবল লেন সড়কের পাশাপাশি অরুণাচলপ্রদেশের ৯টি এবং জম্মু-কাশ্মীর ও লাদাখ কেন্দ্রশাসিত অঞ্চলের জন্য একটি করে সড়কের ই-উদ্বোধন করেন। এই সড়কগুলি বিআরও নির্মাণ করেছে।
অনুষ্ঠানের ভাষণে শ্রী রাজনাথ সিং জানান কোভিড-১৯এর বিধিনিষেধের মধ্যেও দেশের প্রত্যন্ত সীমান্ত অঞ্চলে পরিকাঠামোগত উন্নয়নে বিআরও উল্লেখযোগ্য ভূমিকা পালন করেছে। তিনি বলেন, কৌশলগত ও আর্থ-সামাজিক দিক থেকে এই সড়কগুলির যথেষ্ট গুরত্ব রয়েছে। জাতীয় সুরক্ষা জোরদার করার পাশাপাশি উত্তরপূর্বাঞ্চলের উন্নয়নে এই সড়কগুলি গুরুত্বপূর্ণ ভূমিকা পালন করে। তিনি জানান, এরফলে সশস্ত্র বাহিনীর চাহিদা পূরণে এবং ওষুধ ও রেশনের মতো নিত্যপ্রয়োজনীয় সামগ্রী প্রত্যন্ত অঞ্চলে পৌঁছে দেওয়া সম্ভব হবে। প্রতিরক্ষা মন্ত্রী আরও বলেন, এই সড়ক প্রকল্পগুলি সরকারের ‘কার্যকরী পূব নীতি’এর অংশ। তিনি জানান, উত্তরপূর্বের উন্নয়নের জন্য প্রধানমন্ত্রী শ্রী নরেন্দ্র মোদীর নেতৃত্বাধীন সরকার একাধিক উদ্যোগ গ্রহণ করেছে। গত বছর গালওয়ান উপত্যকায় ভারতীয় সেনারা যে সাহসিকতার পরিচয় দেখিয়েছেন এবং দেশের সীমানা সুরক্ষায় নিজেদের জীবন উৎসর্গ করেছেন তাদের প্রতিও শ্রদ্ধা জানান শ্রী রাজনাথ সিং। তিনি বলেন, ভারত শান্তিপ্রিয় দেশ। তবে আগ্রাসনের বিরুদ্ধে সবসময় দৃঢ় প্রতিক্রিয়া ব্যক্ত করেছে। প্রতিরক্ষা মন্ত্রী এদিন চিফ অফ ডিফেন্স স্টাফ নিয়োগ, প্রতিরক্ষা ক্ষেত্রে আত্মনির্ভরতায় জোর সহ একাধিক বিষয়ে কেন্দ্রীয় সরকারের সংস্কারমূলক কাজের প্রসঙ্গও তুলে ধরেন। তিনি বলেন, পরিবর্তিত পরিস্থিতিতে দেশের সামরিক বাহিনীকে প্রস্তুত করা হয়েছে। আত্মনির্ভর ভারত গঠনের আওতায় প্রতিরক্ষা উৎপাদন ক্ষেত্রে কেন্দ্রীয় সরকার যে নিরন্তর প্রয়াস চালিয়ে যাচ্ছে সে প্রসঙ্গও উল্লেখ করেন তিনি। শ্রী সিং বলেন, আগামীদিনে ভারতকে প্রতিরক্ষা সরঞ্জাম উৎপাদনের হাব হিসেবে গড়ে তুলতে সরকার কার্যকরী ভূমিকা পালন করেছে। এদিনের অনুষ্ঠানে সীমান্ত সড়ক সংস্থার মহানির্দেশক লেফ্টেন্যান্ট জেনারেল রাজীব চৌধুরী বিআরও-এর কর্মকান্ড প্রসঙ্গে বক্তব্য রাখেন।
CG/SS /NS
(Visitor Counter : 200
প্রধানমন্ত্রীরদপ্তর
প্রধানমন্ত্রী তাঁর মন কি বাত – এর ১০০তম পর্বে একজন দিব্যাঙ্গ মহিলার হাতে আঁকা ছবি সকলের সঙ্গে ভাগ করে নিয়েছেন
নয়াদিল্লি, ০৫ মে, ২০২৩
প্রধানমন্ত্রী, শ্রী নরেন্দ্র মোদী তাঁর মন কি বাত – এর ১০০তম পর্বে রাজস্থানের আজমেরের একজন দিব্যাঙ্গ মহিলার হাতে আঁকা ছবি সকলের সঙ্গে ভাগ করে নিয়েছেন।
এক ট্যুইটে প্রধানমন্ত্রী বলেছেন, "মনমুগ্ধকর চিত্র! আজমেরের আদরের কন্যা নন্দিনীর অভিনন্দন বার্তা দেখে আমি অভিভূত! আমি তাঁর মঙ্গলকামনা করছি”!
(PG/AB/SB